สอบถามหน่อยค่ะ คือกินยาคุมฉุกเฉินไปวันที่ 1 ตุลา กินภายใน24ชม หลังมีเพศสัมพันธ์ จากนั้นประจำเดือนก็มาค่ะวันที่ 10-15 ตุลา (ประจำเดือนรอบที่แล้วมา 13-18 กันยา) หลังจากนั้นก็ไม่มีอะไรเกิดขึ้นจนวันที่ 20 มีเลือดออกกระปริกกระปรอยจนถึงวันที่22 เลือดที่ออกมาตอนนี้ก็ไม่เยอะนะคะแต่อยากทราบว่ามันจะกลับมาปกติตอนไหนแล้วเดือนหน้าประจำเดือนจะมาไหมปกติไหมคะ
สวัสดีค่ะ Popcat,หากทานยาคุมฉุกเฉินภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ค่ะสำหรับเลือดที่ออกในวันที่ 10 ต.ค. น่าจะเป็นประจำเดือนได้ เพราะอยู่ในช่วงวันที่ที่ประจำเดือนควรจะมา (เพราะมีระยะห่างจากรอบประจำเดือนก่อนที่ 27 วัน) ดังนั้น ก็แสดงว่าไม่น่าจะมีการตั้งครรภ์เกิดขึ้นค่ะส่วนเลือดที่ออกกะปริดกะปรอยในวันที่ 20-22 ต.ค. นี้ อาจเกิดจากสาเหตุ เช่น การผลิตฮอร์โมนของรังไข่ผิดปกติ มีมดลูกอักเสบ (แต่มักมีอาการปวดท้องน้อยและตกขาวที่ผิดปกติร่วม) มีโรคต่างๆ ของมดลูก หรือเกิดจากการใช้ยาฮอร์โมนต่างๆ เช่น ยาสตรี สมุนไพร อาหารเสริม เป็นต้น แนะนำควรรอดูอาการไปก่อน และไม่ควรทานยาฮอร์โมนอะไรไป หากเลือดได้หยุดไป ก็ไม่น่ามีอะไรผิดปกติ อาจเกิดจากการทำงานของรังไข่ที่ผิดปกติเล็กน้อยได้ แต่หากยังคงมีเลือดมีออกผิดปกติอยู่เรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ